Къалэ шынагъуэншэхэр
Шэшэн Республикэм и щыхьэрыр Урысейм и къалэ нэхъ шынагъуэншэ дыдэщ. Апхуэдэу къалъытащ Domofond.ru порталым щекIуэкIа щIэупщIэныгъэхэм хэтахэу Грознэ къалэм щыпсэухэм. ЕтIуанэ увыпIэр зэдагуэшащ Сочэрэ Нижневартовск къалэмрэ.
Рейтингыр зэхагъэуващ къэралым и къалэ нэхъ ини 100-м щыпсэу цIыху 258441-м зэреупщIахэм кърикIуахэм япкъ иткIэ цIыхухэм жаIэн хуейт, «сэ шынагъуэншагъэ щIыналъэм сыщопсэу икIи жэщым унэм сыкIуэжыну сышынэркъым» псалъэхэм арэзы техъуэрэ темыхъуэрэ. ЩIэупщIэныгъэхэм къагъэлъэгъуахэмкIэ, пашэ хъуащ балли 10-м щыщу 8,7-рэ къэзыхьа Грознэ къалэр. Абы къыкIэлъыкIуэ Сочэрэ Нижневартовскрэ балли 7,5-рэ къахьащ.
Шэшэным и Iэтащхьэ Кадыров Рамзан Инстаграмым щиIэ напэкIуэцIым щыжиIащ Шэшэныр къэралым и щIыналъэ нэхъ шынагъуэншэ дыдэу зэрыщытыр, Урысейм и къалэхэм ящыщу нэхъ щэхур икIи гуапэр Гроз-нэ къалэр зэрыарар.
«Абы щыхьэт тохъуэ щIэ-упщIэныгъэ зэмылIэужьыгъуэхэм къарикIуа бжыгъэхэрэри. Гуапэщ илъэс етIуанэ хъуауэ зэкIэлъхьэужьу Грознэр Урысейм и къалэ нэхъ шынагъуэншэ дыдэу къызэралъытэр», — итхащ абы.
Грознэр къэралым и къа-лэ нэхъ гуапэ дыдэуи къалъытащ. ЩIэупщIэныгъэхэр зыдрагъэкIуэкIахэм къыхагъэщащ я гъунэгъухэр сытым дежи дэIэпыкъуэгъу къахуэхъуну зэрыхьэзырыр. КъищынэмыщIауэ, стратегие къэпщытэныгъэхэмкIэ «Росгосстрах» центрым къызэрилъытамкIэ, Грознэр къэралым и къалэ нэхъ тыншитхум ящыщщ.
«Псом хуэмыдэу сыщыгуфIыкIащ цIыхухэм я нэхъыбэм псалъэ гуапэхэр къалэр егъэфIэкIуэным ехьэлIа Iуэхухэм, ГИБДД-м и лэжьакIуэхэм, гъуэгухэмрэ узыншагъэр хъумэнымрэ япы-щIа унэтIыныгъэхэм зэрыхуэгъэзар. Абы къегъэ-
лъагъуэ лэжьыгъэшхуэ едгъэкIуэкIыр псыхэкIуадэ зэрымыхъуар. А псом къадэкIуэу ди мурадщ Шэшэным и къалащхьэр нэхъ зызыужьа иджырей къалэ тщIыну — Кавказ Ищхъэрэм и щIалэгъуалэ центру дгъэувыну. Студент къалэ цIыкIум, дунейпсо университетым, сатунэ гузыужь комплексыщIэм, спорт ухуэныгъэшхуэхэм ехьэлIа лэжьыгъэхэр йокIуэкI. Куэд дэмыкIыу хьэзыр хъунущ «Грознэ тенджыз» турист комплексыр», нэгъуэщIхэри. ФIыщIэ хузощI икIи сохъуэхъу Грознэ и Iэтащхьэ си къуэш Хучиев Муслъим и къыкIэлъыкIуэ ехъулIэныгъэмкIэ. Апхуэдэу сохъуэхъу Грознэрэ Шэшэнымрэ щыпсэухэми», — къритхащ Ка- дыров Рамзан и интернет напэкIуэцIым.
Я гъащIэм нэхъ тогузэвыхь Ростов областым хыхьэ Шахты къалэмрэ Волгоградрэ щыпсэухэр. Абыхэм дэтхэнэми къа-хьар балли 5,6-рэщ. Мэзкуурэ Санкт-Петербургрэ «шынагъуэншагъэм и таблицэм» зэрызэкIэлъыкIуэу 31-нэ, 42-нэ увыпIэхэр къыщахьащ.
ЩIыналъэ МВД-хэм я упраленэхэм къата бжыгъэхэм трищIыхьу къэрал статистикэмкIэ федеральнэ IэнатIэм зэхигъэува рейтингым къызэригъэлъэгъуамкIэ, 2017 гъэм и япэ кварталым Урысейм и нэхъ шынагъуэншэ щIыналъэу икIи щIэпхъаджагъэр щымащIэу къыщIэкIащ Шэшэныр, Ингушыр, Къэбэрдей-Балъкъэрыр, Осетие Ищхъэрэ — Аланиер, Дагъыстэныр.
Regnum.ru
хъыбарегъащIэ IэнатIэ.
